छतरपुर : मध्यप्रदेश के छतरपुर में यात्रियों से भरी बस दुर्घटनाग्रस्त हो गई. ये दुर्घटना एक मोटरसाइकिल को बचाने के दौरान हुआ जिसके चलते बस का नियंत्रण बिगड़ गया और बस पलटकर दुर्घटनाग्रस्त हो गई. साथ ही इस दुर्घटना में कुछ यात्री घायल व कुछ यात्रियों की हालत गंभीर बताई जा रही है. आपको बता दें कि मध्यप्रदेश के छतरपुर जिले के बकस्वाहा के समीप एक यात्री बस मोटर साइकिल को बचाने के प्रयास में पलट गयी जिससे दस यात्री घायल हो गए, इनमें चार की हालत गंभीर है, जिन्हे जिला अस्पताल में भर्ती कराया गया है.